title: Neuvoston päätös (EU) 2019/702, annettu 15 päivänä huhtikuuta 2019, Euroopan yhteisön ja sen jäsenvaltioiden sekä Kanadan välisen lentoliikennesopimuksen tekemisestä unionin puolesta

text:
                  8.5.2019

                  FI

                  Euroopan unionin virallinen lehti

                  L 120/1

         NEUVOSTON PÄÄTÖS (EU) 2019/702,
         annettu 15 päivänä huhtikuuta 2019,
         Euroopan yhteisön ja sen jäsenvaltioiden sekä Kanadan välisen lentoliikennesopimuksen tekemisestä unionin puolesta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 100 artiklan 2 kohdan yhdessä sen 218 artiklan 6 kohdan a alakohdan kanssa,
         ottaa huomioon Euroopan komission ehdotuksen,
         ottaa huomioon Euroopan parlamentin hyväksynnän (1),
         sekä katsoo seuraavaa:

                     (1)

                     Komissio on neuvotellut Euroopan yhteisön ja sen jäsenvaltioiden puolesta Euroopan yhteisön ja sen jäsenvaltioiden sekä Kanadan välisen lentoliikennesopimuksen, jäljempänä ’sopimus’, noudattaen neuvoston päätöstä luvan antamisesta komissiolle aloittaa neuvottelut.

                     (2)

                     Sopimus allekirjoitettiin neuvoston ja neuvostossa kokoontuneiden Euroopan unionin jäsenvaltioiden hallitusten edustajien päätöksen 2010/417/EY (2) mukaisesti 17 ja 18 päivänä joulukuuta 2009 sillä varauksella, että sopimuksen tekeminen saatetaan päätökseen myöhemmin.

                     (3)

                     Sopimuksen ovat ratifioineet kaikki jäsenvaltiot Kroatian tasavaltaa lukuun ottamatta. Kroatian tasavallan on tarkoitus liittyä sopimukseen vuoden 2011 liittymisasiakirjan 6 artiklan 2 kohdan mukaisesti.

                     (4)

                     Sopimus olisi nyt hyväksyttävä unionin puolesta.

                     (5)

                     Päätöksen 2010/417/EY 3 ja 4 artiklassa on säännöksiä päätöksenteosta ja edustuksesta useissa asioissa, joista sopimuksessa määrätään. Euroopan unionin tuomioistuimen 28 päivänä huhtikuuta 2015 asiassa C-28/12 antama tuomio huomioon ottaen kyseisiä säännöksiä ei pitäisi enää soveltaa. Kun otetaan huomioon perussopimukset, kyseisissä asioissa ei tarvita uusia säännöksiä eikä jäsenvaltioiden ilmoittamisvelvoitteita koskevia säännöksiä, kuten päätöksen 2010/417/EY 5 artiklan säännöksiä. Päätöksen 2010/417/EY 3, 4 ja 5 artiklan soveltaminen olisi sen vuoksi lopetettava tämän päätöksen voimaantulopäivänä,

               ON HYVÄKSYNYT TÄMÄN PÄÄTÖKSEN:

            1 artikla
            Hyväksytään Euroopan yhteisön ja sen jäsenvaltioiden sekä Kanadan välinen lentoliikennesopimus unionin puolesta (3).

            2 artikla
            Neuvoston puheenjohtaja antaa unionin puolesta sopimuksen 23 artiklassa määrätyn ilmoituksen osoitukseksi siitä, että unioni sitoutuu noudattamaan sopimusta (4), sekä antaa seuraavan ilmoituksen:

               ”Lissabonin sopimuksen tultua voimaan 1 päivänä joulukuuta 2009 Euroopan unioni on korvannut Euroopan yhteisön, jonka seuraaja se on, ja käyttää mainitusta päivästä alkaen kaikkia Euroopan yhteisön oikeuksia ja ottaa vastatakseen kaikki Euroopan yhteisön velvoitteet. Sopimuksessa olevat viittaukset Euroopan yhteisöön on siten tilanteen mukaan ymmärrettävä viittauksiksi Euroopan unioniin.”

            3 artikla
            Päätöksen 2010/417/EY 3, 4 ja 5 artiklan soveltaminen päättyy tämän päätöksen voimaantulopäivänä.

            4 artikla
            Tämä päätös tulee voimaan päivänä, jona se hyväksytään.

            Tehty Brysselissä 15 päivänä huhtikuuta 2019.

                  Neuvoston puolesta

                  Puheenjohtaja

               P. DAEA

            (1)  Hyväksyntä annettu 2 päivänä lokakuuta 2018 (ei vielä julkaistu virallisessa lehdessä).

            (2)  Neuvoston ja neuvostossa kokoontuneiden Euroopan unionin jäsenvaltioiden hallitusten edustajien päätös 2010/417/EY, tehty 30 päivänä marraskuuta 2009, Euroopan yhteisön ja sen jäsenvaltioiden sekä Kanadan välisen lentoliikennesopimuksen allekirjoittamisesta ja väliaikaisesta soveltamisesta (EUVL L 207, 6.8.2010, s. 30).

            (3)  Sopimus on julkaistu virallisessa lehdessä (EUVL L 207, 6.8.2010, s. 32) yhdessä sen allekirjoittamista koskevan päätöksen kanssa.

            (4)  Neuvoston pääsihteeristö julkaisee sopimuksen voimaantulopäivän virallisessa lehdessä.


title: Neuvoston päätös (EU) 2019/703, annettu 8 päivänä lokakuuta 2014, Euroopan yhteisön ja sen jäsenvaltioiden sekä Kanadan välisen lentoliikennesopimuksen muuttamista Kroatian tasavallan Euroopan unioniin liittymisen huomioon ottamiseksi koskevan pöytäkirjan allekirjoittamisesta unionin ja sen jäsenvaltioiden puolesta

text:
                  8.5.2019

                  FI

                  Euroopan unionin virallinen lehti

                  L 120/3

         NEUVOSTON PÄÄTÖS (EU) 2019/703,
         annettu 8 päivänä lokakuuta 2014,
         Euroopan yhteisön ja sen jäsenvaltioiden sekä Kanadan välisen lentoliikennesopimuksen muuttamista Kroatian tasavallan Euroopan unioniin liittymisen huomioon ottamiseksi koskevan pöytäkirjan allekirjoittamisesta unionin ja sen jäsenvaltioiden puolesta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 100 artiklan 2 kohdan yhdessä sen 218 artiklan 5 kohdan kanssa,
         ottaa huomioon Kroatian liittymisasiakirjan ja erityisesti sen 6 artiklan 2 kohdan toisen alakohdan,
         ottaa huomioon Euroopan komission ehdotuksen,
         sekä katsoo seuraavaa:

                     (1)

                     Neuvosto valtuutti 14 päivänä syyskuuta 2012 komission aloittamaan unionin, sen jäsenvaltioiden ja Kroatian tasavallan puolesta neuvottelut, joiden tuloksena tehtäisiin Euroopan yhteisön ja sen jäsenvaltioiden sekä Kanadan välisen lentoliikennesopimuksen (1) muuttamista Kroatian tasavallan Euroopan unioniin liittymisen huomioon ottamiseksi koskeva pöytäkirja, jäljempänä ’pöytäkirja’.

                     (2)

                     Neuvottelut saatiin onnistuneesti päätökseen 16 päivänä lokakuuta 2013.

                     (3)

                     Pöytäkirja olisi allekirjoitettava unionin ja sen jäsenvaltioiden puolesta sillä varauksella, että sen tekeminen saatetaan myöhemmin päätökseen,

               ON HYVÄKSYNYT TÄMÄN PÄÄTÖKSEN:

            1 artikla
            Hyväksytään Kanadan sekä Euroopan yhteisön ja sen jäsenvaltioiden välistä lentoliikennesopimusta Kroatian tasavallan Euroopan unioniin liittymisen huomioon ottamiseksi muuttavan pöytäkirjan (2), jäljempänä ’pöytäkirja’, allekirjoittaminen unionin ja sen jäsenvaltioiden puolesta sillä varauksella, että pöytäkirjan tekeminen saatetaan päätökseen.

            2 artikla
            Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa pöytäkirja unionin ja sen jäsenvaltioiden puolesta.

            3 artikla
            Tämä päätös tulee voimaan päivänä, jona se hyväksytään.

            Tehty Luxemburgissa 8 päivänä lokakuuta 2014.

                  Neuvoston puolesta

                  Puheenjohtaja

               M. LUPI

            (1)  Sopimuksen teksti on julkaistu virallisessa lehdessä EUVL L 207, 6.8.2010, s. 32.

            (2)  Pöytäkirjan teksti julkaistaan yhdessä sen tekemistä koskevan päätöksen kanssa.


title: Neuvoston päätös (EU) 2019/704, annettu 15 päivänä huhtikuuta 2019, Euroopan yhteisön ja sen jäsenvaltioiden sekä Kanadan välisen lentoliikennesopimuksen muuttamista Kroatian tasavallan Euroopan unioniin liittymisen huomioon ottamiseksi koskevan pöytäkirjan tekemisestä unionin ja sen jäsenvaltioiden puolesta

text:
                  8.5.2019

                  FI

                  Euroopan unionin virallinen lehti

                  L 120/4

         NEUVOSTON PÄÄTÖS (EU) 2019/704,
         annettu 15 päivänä huhtikuuta 2019,
         Euroopan yhteisön ja sen jäsenvaltioiden sekä Kanadan välisen lentoliikennesopimuksen muuttamista Kroatian tasavallan Euroopan unioniin liittymisen huomioon ottamiseksi koskevan pöytäkirjan tekemisestä unionin ja sen jäsenvaltioiden puolesta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 100 artiklan 2 kohdan yhdessä sen 218 artiklan 6 kohdan a alakohdan kanssa,
         ottaa huomioon Kroatian liittymisasiakirjan ja erityisesti sen 6 artiklan 2 kohdan toisen alakohdan,
         ottaa huomioon Euroopan komission ehdotuksen,
         ottaa huomioon Euroopan parlamentin hyväksynnän (1),
         sekä katsoo seuraavaa:

                     (1)

                     Neuvoston päätöksen (EU) 2019/703 (2) mukaisesti pöytäkirja, jolla muutetaan Kanadan sekä Euroopan yhteisön ja sen jäsenvaltioiden välistä lentoliikennesopimusta (3) Kroatian tasavallan Euroopan unioniin liittymisen huomioon ottamiseksi, jäljempänä ’pöytäkirja’, on allekirjoitettu, sillä edellytyksellä, että sen tekeminen saatetaan päätökseen.

                     (2)

                     Pöytäkirja olisi hyväksyttävä,

               ON HYVÄKSYNYT TÄMÄN PÄÄTÖKSEN:

            1 artikla
            Hyväksytään pöytäkirja, jolla muutetaan Kanadan sekä Euroopan yhteisön ja sen jäsenvaltioiden välinen lentoliikennesopimus Kroatian tasavallan Euroopan unioniin liittymisen huomioon ottamiseksi unionin ja sen jäsenvaltioiden puolesta.
            Pöytäkirjan teksti on liitetty tähän päätökseen.

            2 artikla
            Neuvoston puheenjohtaja valtuutetaan nimeämään yksi tai useampi henkilö, jolla on oikeus tallettaa sopimuksen 3 artiklassa tarkoitettua hyväksymistä koskeva asiakirja unionin ja sen jäsenvaltioiden puolesta (4).

            3 artikla
            Tämä päätös tulee voimaan päivänä, jona se hyväksytään.

            Tehty Brysselissä 15 päivänä huhtikuuta 2019.

                  Neuvoston puolesta

                  Puheenjohtaja

               P. DAEA

            (1)  Hyväksyntä annettu 12 päivänä syyskuuta 2018 (ei vielä julkaistu virallisessa lehdessä).

            (2)  Neuvoston päätös (EU) 2019/703, annettu 8 päivänä lokakuuta 2014, Euroopan yhteisön ja sen jäsenvaltioiden sekä Kanadan välisen lentoliikennesopimuksen muuttamista Kroatian tasavallan Euroopan unioniin liittymisen huomioon ottamiseksi koskevan pöytäkirjan allekirjoittamisesta unionin ja sen jäsenvaltioiden puolesta (katso tämän virallisen lehden sivu 3).

            (3)  Sopimuksen teksti on julkaistu virallisessa lehdessä EUVL L 207, 6.8.2010, s. 32.

            (4)  Neuvoston pääsihteeristö julkaisee sopimuksen voimaantulopäivän Euroopan unionin virallisessa lehdessä.


Neuvoston asetukseen (EY) N:o 139/2004 perustuva komission päätös (tehty 29/04/2019) keskittymän (Asia N:o COMP/M.9340 - Alliance Automotive Group / Parts Point Group) julistamisesta yhteismarkkinoille soveltuvaksi. (Ainoastaan englanninkielinen teksti on todistusvoimainen)


title: Neuvoston päätös, annettu 27 päivänä toukokuuta 2019, Euroopan tasa-arvoinstituutin hallintoneuvoston jäsenten ja varajäsenten nimeämisestä

text:
                  29.5.2019

                  FI

                  Euroopan unionin virallinen lehti

                  C 185/1

         NEUVOSTON PÄÄTÖS,
         annettu 27 päivänä toukokuuta 2019,
         Euroopan tasa-arvoinstituutin hallintoneuvoston jäsenten ja varajäsenten nimeämisestä
         (2019/C 185/01)
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon Euroopan tasa-arvoinstituutin perustamisesta 20 päivänä joulukuuta 2006 annetun Euroopan parlamentin ja neuvoston asetuksen (EY) N:o 1922/2006 (1) ja erityisesti sen 10 artiklan,
         sekä katsoo seuraavaa:

                     (1)

                     Asetuksen (EY) N:o 1922/2006 10 artiklassa säädetään muun muassa, että neuvosto nimeää Euroopan tasa-arvoinstituutin hallintoneuvoston 18 jäsentä ja näiden varajäsenet kolme vuotta kestäväksi kaudeksi.

                     (2)

                     Kahdeksantoista jäsenvaltion (Belgia, Bulgaria, Tšekki, Saksa, Viro, Espanja, Ranska, Kroatia, Luxemburg, Malta, Alankomaat, Itävalta, Portugali, Romania, Slovenia, Slovakia, Suomi ja Ruotsi) on määrä nimetä ehdokkaat jäseniksi ja varajäseniksi 1 päivänä kesäkuuta 2019 alkavaksi ja 31 päivänä toukokuuta 2022 päättyväksi kaudeksi.

                     (3)

                     Kyseisten jäsenvaltioiden hallitukset ovat toimittaneet neuvostolle listat nimettävistä ehdokkaista,

               ON HYVÄKSYNYT TÄMÄN PÄÄTÖKSEN:

            1 artikla
            Nimetään seuraavat henkilöt Euroopan tasa-arvoinstituutin hallintoneuvoston jäseniksi ja varajäseniksi 1 päivänä kesäkuuta 2019 alkavaksi ja 31 päivänä toukokuuta 2022 päättyväksi kaudeksi:
            HALLITUSTEN EDUSTAJAT

                        Maa

                        Jäsenet

                        Varajäsenet

                        Belgia

                        Michel PASTEEL

                        Liesbet STEVENS

                        Bulgaria

                        Irina Tsekova IVANOVA

                        Elena Ivanova GYUROVA

                        Tšekki

                        Radan ŠAFAŘÍK

                        Lenka GRÜNBERGOVÁ

                        Saksa

                        Birgit SCHWEIKERT

                        Viro

                        Käthlin SANDER

                        Liina KANTER

                        Espanja

                        Silvia BUABENT VALLEJO

                        María VÁZQUEZ SELLÁN

                        Ranska

                        Hélène FURNON-PETRESCU

                        Alexis RINCKENBACH

                        Kroatia

                        Helena ŠTIMAC RADIN

                        Gordana OBRADOVIĆ DRAGIŠIĆ

                        Luxemburg

                        Maryse FISCH

                        Valérie DEBOUCHÉ

                        Malta

                        Silvan AGIUS

                        Simone AZZOPARDI

                        Alankomaat

                        Elmer Christiaan BURKE

                        Sabine Vanessa KRAUS

                        Itävalta

                        Jacqueline NIAVARANI

                        Eva-Maria BURGER

                        Portugali

                        Carlos Miguel RODRIGUES DUARTE

                        Teresa Margarida FRAGOSO

                        Romania

                        Dan MOLDOVAN

                        Maria ULICAN

                        Slovenia

                        Maruša GORTNAR

                        Jasna JERAM

                        Slovakia

                        Oľga PIETRUCHOVÁ

                        Anna MONDEKOVÁ

                        Suomi

                        Tanja AUVINEN

                        Eeva RAEVAARA

                        Ruotsi

                        Lenita FREIDENVALL

                        Charlotta ÖSTERBORG

            2 artikla
            Tämä päätös tulee voimaan päivänä, jona se hyväksytään.

            Tehty Brysselissä 27 päivänä toukokuuta 2019.

                  Neuvoston puolesta

                  Puheenjohtaja

               N. HURDUC

            (1)  EUVL L 403, 30.12.2006, s. 9.


title: Neuvoston päätös, annettu 27 päivänä toukokuuta 2019, työturvallisuuden ja työterveyden neuvoa-antavan komitean varsinaisen jäsenen ja varajäsenten nimittämisestä Luxemburgin osalta

text:
                  29.5.2019

                  FI

                  Euroopan unionin virallinen lehti

                  C 185/3

         NEUVOSTON PÄÄTÖS,
         annettu 27 päivänä toukokuuta 2019,
         työturvallisuuden ja työterveyden neuvoa-antavan komitean varsinaisen jäsenen ja varajäsenten nimittämisestä Luxemburgin osalta
         (2019/C 185/02)
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon työturvallisuuden ja työterveyden neuvoa-antavan komitean perustamisesta 22 päivänä heinäkuuta 2003 tehdyn neuvoston päätöksen (1) ja erityisesti sen 3 artiklan,
         ottaa huomioon jäsenvaltioiden hallitusten neuvostolle toimittamat luettelot nimitettävistä ehdokkaista,
         sekä katsoo seuraavaa:

                     (1)

                     Neuvosto nimitti 12 päivänä maaliskuuta 2019 annetulla päätöksellä (2) työturvallisuuden ja työterveyden neuvoa-antavan komitean jäsenet ja varajäsenet 1 päivänä maaliskuuta 2019 alkavaksi ja 28 päivänä helmikuuta 2022 päättyväksi toimikaudeksi.

                     (2)

                     Neuvosto nimitti 15 päivänä huhtikuuta 2019 (3) ja 14 päivänä toukokuuta 2019 (4) annetuilla päätöksillä työturvallisuuden ja työterveyden neuvoa-antavaan komiteaan lisää jäseniä ja varajäseniä joidenkin jäsenvaltioiden osalta.

                     (3)

                     Luxemburgin hallitus on esittänyt lisää ehdokkaita useisiin avoinna oleviin paikkoihin,

               ON HYVÄKSYNYT TÄMÄN PÄÄTÖKSEN:

            1 artikla
            Nimitetään seuraavat henkilöt työturvallisuuden ja työterveyden neuvoa-antavan komitean varsinaisiksi jäseniksi ja varajäseniksi 28 päivänä helmikuuta 2022 päättyväksi toimikaudeksi:
            I   HALLITUSTEN EDUSTAJAT

                        Maa

                        Varsinainen jäsen

                        Varajäsenet

                        Luxemburg

                        Marco BOLY

                        Patrice FURLANI
                        Armin KOEGEL

            2 artikla
            Neuvosto nimittää myöhemmin varsinaiset jäsenet ja varajäsenet, joita ei ole vielä nimetty.

            3 artikla
            Tämä päätös julkaistaan tiedoksi Euroopan unionin virallisessa lehdessä.

            Tehty Brysselissä 27 päivänä toukokuuta 2019.

                  Neuvoston puolesta

                  Puheenjohtaja

               N. HURDUC

            (1)  EUVL C 218, 13.9.2003, s. 1.

            (2)  EUVL C 100, 15.3.2019, s. 1.

            (3)  EUVL C 142, 23.4.2019, s. 20.

            (4)  EUVL C 169, 17.5.2019, s. 2.


title: Neuvoston päätös, annettu 27 päivänä toukokuuta 2019, Euroopan kemikaaliviraston hallintoneuvoston 15 jäsenen nimittämisestä

text:
                  29.5.2019

                  FI

                  Euroopan unionin virallinen lehti

                  C 185/4

         NEUVOSTON PÄÄTÖS,
         annettu 27 päivänä toukokuuta 2019,
         Euroopan kemikaaliviraston hallintoneuvoston 15 jäsenen nimittämisestä
         (2019/C 185/03)
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon kemikaalien rekisteröinnistä, arvioinnista, lupamenettelyistä ja rajoituksista (REACH), Euroopan kemikaaliviraston perustamisesta, direktiivin 1999/45/EY muuttamisesta sekä neuvoston asetuksen (ETY) N:o 793/93, komission asetuksen (EY) N:o 1488/94, neuvoston direktiivin 76/769/ETY ja komission direktiivien 91/155/ETY, 93/67/ETY, 93/105/EY ja 2000/21/EY kumoamisesta 18 päivänä joulukuuta 2006 annetun Euroopan parlamentin ja neuvoston asetuksen (EY) N:o 1907/2006 (1) ja erityisesti sen 79 artiklan,
         sekä katsoo seuraavaa:

                     (1)

                     Asetuksen (EY) N:o 1907/2006 79 artiklassa säädetään, että neuvosto nimittää Euroopan kemikaaliviraston hallintoneuvoston, jäljempänä ’hallintoneuvosto’, jäseniksi yhden edustajan kustakin jäsenvaltiosta.

                     (2)

                     Hallintoneuvoston jäsenet nimitetään kemikaalien turvallisuuden tai kemikaalien sääntelyn alalta hankitun asianmukaisen kokemuksen ja asiantuntemuksen perusteella varmistaen myös, että hallintoneuvoston jäsenillä on asiaankuuluvaa asiantuntemusta yleisistä, taloudellisista ja oikeudellisista asioista.

                     (3)

                     Toimikausi on neljä vuotta. Toimikausi voidaan uusia kerran.

                     (4)

                     Neuvosto nimitti 7 päivänä kesäkuuta 2007 tekemällään päätöksellä (2) hallintoneuvostoon 27 jäsentä.

                     (5)

                     Belgian, Bulgarian, Tanskan, Saksan, Viron, Kreikan, Kyproksen, Latvian, Liettuan, Maltan, Puolan, Portugalin, Romanian, Slovakian ja Yhdistyneen kuningaskunnan nimeämät hallintoneuvoston jäsenet nimitettiin kaikki 31 päivänä toukokuuta 2019 päättyväksi kaudeksi. Näin ollen hallintoneuvoston jäsenet kyseisistä jäsenvaltioista olisi nimettävä ja nimitettävä 1 päivänä kesäkuuta 2019 alkavaksi ja 31 päivänä toukokuuta 2023 päättyväksi kaudeksi.

                     (6)

                     Neuvosto on saanut tiedon kaikkien kyseessä olevien jäsenvaltioiden suorittamista nimeämisistä,

               ON HYVÄKSYNYT TÄMÄN PÄÄTÖKSEN:

            1 artikla
            Nimitetään seuraavat henkilöt hallintoneuvoston jäseniksi toiseksi toimikaudeksi, joka alkaa 1 päivänä kesäkuuta 2019 ja päättyy 31 päivänä toukokuuta 2023 (nimi, kansalaisuus ja syntymäaika):

                        —

                        Anne-France Marie RIHOUX, Belgia, 12. kesäkuuta 1964,

                        —

                        Enda VESKIMÄE, Viro, 17. toukokuuta 1956,

                        —

                        Judīte DIPĀNE, Latvia, 10. huhtikuuta 1971,

                        —

                        Ana Lília GOMES MARTINS, Portugali, 20. elokuuta 1973,

                        —

                        Keith Anthony Trevor BAILEY, Yhdistynyt kuningaskunta, 2. kesäkuuta 1965.

            2 artikla
            Nimitetään seuraavat henkilöt hallintoneuvoston jäseniksi ensimmäiseksi toimikaudeksi, joka alkaa 1 päivänä kesäkuuta 2019 ja päättyy 31 päivänä toukokuuta 2023 (nimi, kansalaisuus ja syntymäaika):

                        —

                        Teodora Todorova VALKOVA, Bulgaria, 5. joulukuuta 1976,

                        —

                        Magnus Buhl LØFSTEDT, Tanska, 19. helmikuuta 1977,

                        —

                        Axel Otto VORWERK, Saksa, 13. toukokuuta 1960,

                        —

                        Sofia ZISSI, Kreikka, 24. marraskuuta 1965,

                        —

                        Tasoula KYPRIANIDOU-LEONTIDOU, Kypros, 2. marraskuuta 1961,

                        —

                        Donata PIPIRAITĖ-VALIŠKIENĖ, Liettua, 28. toukokuuta 1983,

                        —

                        Ingrid BORG, Malta, 8. huhtikuuta 1981,

                        —

                        Anna Katarzyna GRACZYK, Puola, 27. maaliskuuta 1978,

                        —

                        Claudia-Sorina DUMITRU, Romania, 25. heinäkuuta 1981,

                        —

                        Helena POLAKOVIČOVÁ, Slovakia, 22. heinäkuuta 1958.

            3 artikla
            Tämä päätös tulee voimaan päivänä, jona se hyväksytään.

            Tehty Brysselissä 27 päivänä toukokuuta 2019.

                  Neuvoston puolesta

                  Puheenjohtaja

               N. HURDUC

            (1)  EUVL L 396, 30.12.2006, s. 1.

            (2)  Neuvoston päätös, tehty 7 päivänä kesäkuuta 2007, Euroopan kemikaaliviraston hallintoneuvoston 27 jäsenen nimittämisestä (EUVL C 134, 16.6.2007, s. 6).


title: Neuvoston päätös (EU) 2019/895, annettu 22 päivänä toukokuuta 2019, AKT–EU-ministerineuvostossa Euroopan unionin puolesta otettavasta kannasta siltä osin kuin on kyse toimivallan siirtämisestä AKT–EU-suurlähettiläskomitealle tehdä päätös siirtymävaiheen toimenpiteiden hyväksymisestä AKT–EU-kumppanuussopimuksen 95 artiklan 4 kohdan nojalla

text:
                  29.5.2019

                  FI

                  Euroopan unionin virallinen lehti

                  L 142/67

         NEUVOSTON PÄÄTÖS (EU) 2019/895,
         annettu 22 päivänä toukokuuta 2019,
         AKT–EU-ministerineuvostossa Euroopan unionin puolesta otettavasta kannasta siltä osin kuin on kyse toimivallan siirtämisestä AKT–EU-suurlähettiläskomitealle tehdä päätös siirtymävaiheen toimenpiteiden hyväksymisestä AKT–EU-kumppanuussopimuksen 95 artiklan 4 kohdan nojalla
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 217 artiklan yhdessä sen 218 artiklan 9 kohdan kanssa,
         ottaa huomioon Euroopan komission ehdotuksen,
         sekä katsoo seuraavaa:

                     (1)

                     Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välinen kumppanuussopimus (1), jäljempänä ’AKT–EU-kumppanuussopimus’, allekirjoitettiin Cotonoussa 23 päivänä kesäkuuta 2000. AKT–EU-kumppanuussopimus tuli voimaan 1 päivänä huhtikuuta 2003, ja sitä on määrä soveltaa 29 päivään helmikuuta 2020.

                     (2)

                     AKT–EU-kumppanuussopimuksen 95 artiklan 4 kohdan ensimmäisen alakohdan mukaisesti neuvottelut uuden AKT–EU-kumppanuussopimuksen solmimiseksi aloitettiin syyskuussa 2018. On hyväksyttävä siirtymävaiheen toimenpiteitä sen varalta, että uusi sopimus ei ole valmis sovellettavaksi siihen mennessä, kun nykyisen oikeudellisen kehyksen voimassaolo päättyy.

                     (3)

                     AKT–EU-kumppanuussopimuksen 95 artiklan 4 kohdan toisessa alakohdassa määrätään, että ministerineuvosto hyväksyy siirtymävaiheen toimenpiteet, joita mahdollisesti tarvitaan ennen kuin uusi sopimus on tullut voimaan.

                     (4)

                     AKT–EU-kumppanuussopimuksen 15 artiklan 4 kohdan nojalla AKT–EU-ministerineuvosto voi tehdä päätöksen, jonka nojalla sen toimivaltaa siirretään AKT–EU-suurlähettiläskomitealle, mukaan lukien toimivalta tehdä päätös siirtymävaiheen toimenpiteiden hyväksymisestä.

                     (5)

                     AKT–EU-ministerineuvoston vuotuinen sääntömääräinen kokous on määrä pitää Brysselissä 23–24 päivänä toukokuuta 2019. Siirtymävaiheen toimenpiteistä ei ole sovittu, eikä AKT–EU-ministerineuvosto voi näin ollen hyväksyä niitä sääntömääräisessä kokouksessaan. Koska suunnitteilla ei ole muita AKT–EU-ministerineuvoston kokouksia ennen AKT–EU-kumppanuussopimuksen voimassaolon päättymistä ja jotta voidaan varmistaa, että päätös siirtymävaiheen toimenpiteistä tehdään ajoissa, toimivalta hyväksyä AKT–EU-kumppanuussopimuksen 95 artiklan 4 kohdan nojalla siirtymävaiheen toimenpiteitä on siirrettävä AKT–EU-suurlähettiläskomitealle.

                     (6)

                     AKT–EU-ministerineuvoston on 44. kokouksessaan määrä hyväksyä päätös, jolla siirretään AKT–EU-suurlähettiläskomitealle toimivalta hyväksyä siirtymävaiheen toimenpiteitä, jäljempänä ’suunniteltu säädös’.

                     (7)

                     On aiheellista vahvistaa AKT–EU-ministerineuvostossa unionin puolesta otettava kanta, koska suunniteltu säädös on unionia sitova.

                     (8)

                     Unionin kanta suunnitellun säädöksen hyväksymiseen AKT–EU-ministerineuvostossa olisi vahvistettava tässä päätöksessä,

               ON HYVÄKSYNYT TÄMÄN PÄÄTÖKSEN:

            1 artikla
            AKT–EU-ministerineuvoston 44. kokouksessa unionin puolesta otettava kanta on, että hyväksytään AKT–EU-kumppanuussopimuksen 15 artiklan 4 kohdan mukaisesti toimivallan siirtäminen AKT–EU-suurlähettiläskomitealle päätöksen tekemisestä sellaisten siirtymävaiheen toimenpiteiden hyväksymisestä AKT–EU-kumppanuussopimuksen 95 artiklan 4 kohdan nojalla, joita mahdollisesti tarvitaan ennen kuin uusi sopimus on tullut voimaan.

            2 artikla
            Tämä päätös tulee voimaan päivänä, jona se hyväksytään.

            Tehty Brysselissä 22 päivänä toukokuuta 2019.

                  Neuvoston puolesta

                  Puheenjohtaja

               C. B. MATEI

            (1)  EUVL L 317, 15.12.2000, s. 3.


title: Neuvoston päätös (EU) 2018/145, annettu 9 päivänä lokakuuta 2017, Euroopan yhteisen ilmailualueen (ECAA) perustamista koskevan, Euroopan yhteisön ja sen jäsenvaltioiden, Albanian tasavallan, Bosnia ja Hertsegovinan, Bulgarian tasavallan, entisen Jugoslavian tasavallan Makedonian, Islannin tasavallan, Kroatian tasavallan, Montenegron tasavallan, Norjan kuningaskunnan, Romanian, Serbian tasavallan ja Yhdistyneiden Kansakuntien väliaikaisen Kosovon-siviilioperaation (Tämä nimitys ei vaikuta asemaa koskeviin kantoihin, ja se on YK:n turvallisuusneuvoston päätöslauselman 1244 (1999) ja Kansainvälisen tuomioistuimen Kosovon itsenäisyysjulistuksesta antaman lausunnon mukainen. ) monenvälisen sopimuksen tekemisestä unionin puolesta

text:
                  31.1.2018

                  FI

                  Euroopan unionin virallinen lehti

                  L 26/1

            NEUVOSTON PÄÄTÖS (EU) 2018/145,
      annettu 9 päivänä lokakuuta 2017,
      Euroopan yhteisen ilmailualueen (ECAA) perustamista koskevan, Euroopan yhteisön ja sen jäsenvaltioiden, Albanian tasavallan, Bosnia ja Hertsegovinan, Bulgarian tasavallan, entisen Jugoslavian tasavallan Makedonian, Islannin tasavallan, Kroatian tasavallan, Montenegron tasavallan, Norjan kuningaskunnan, Romanian, Serbian tasavallan ja Yhdistyneiden Kansakuntien väliaikaisen Kosovon-siviilioperaation (*1) monenvälisen sopimuksen tekemisestä unionin puolesta
      EUROOPAN UNIONIN NEUVOSTO, joka
      ottaa huomioon Euroopan unionin toiminnasta tehdyn sopimuksen ja erityisesti sen 100 artiklan 2 kohdan yhdessä sen 218 artiklan 6 kohdan a alakohdan kanssa,
      ottaa huomioon Euroopan komission ehdotuksen,
      ottaa huomioon Euroopan parlamentin hyväksynnän (1),
      sekä katsoo seuraavaa:

                  (1)

                  Komissio on neuvotellut Euroopan yhteisön ja jäsenvaltioiden puolesta Euroopan yhteisen ilmailualueen (ECAA) perustamista koskevan, Euroopan yhteisön ja sen jäsenvaltioiden, Albanian tasavallan, Bosnia ja Hertsegovinan, Bulgarian tasavallan, entisen Jugoslavian tasavallan Makedonian, Islannin tasavallan, Kroatian tasavallan, Montenegron tasavallan, Norjan kuningaskunnan, Romanian, Serbian tasavallan ja Yhdistyneiden Kansakuntien väliaikaisen Kosovon-siviilioperaation monenvälisen sopimuksen, jäljempänä ’sopimus’.

                  (2)

                  Sopimus allekirjoitettiin neuvoston ja neuvostossa kokoontuneiden Euroopan unionin jäsenvaltioiden hallitusten edustajien päätöksen 2006/682/EY nojalla yhteisön puolesta 9 päivänä kesäkuuta 2006 sillä varauksella, että sopimus tehdään lopullisesti myöhemmin (2).

                  (3)

                  Kaikki jäsenvaltiot ovat ratifioineet sopimuksen.

                  (4)

                  Bulgarian tasavallan, Romanian ja Kroatian tasavallan liityttyä unioniin niistä on tullut jäsenvaltioita, eivätkä ne sopimuksen 31 artiklan 2 kohdan mukaisesti näin ollen ole enää sopimuksen assosioituneita osapuolia. Tämä olisi mainittava ilmoituksessa, joka annetaan sopimuksen hyväksymiskirjan tallettamisen yhteydessä.

                  (5)

                  Siltä osin kuin on kyse sopimuksen liitteen I muutoksista, jotka koskevat pelkästään unionin lainsäädännön sisällyttämistä kyseiseen liitteeseen ja jotka sopimuksen 18 artiklalla perustetun sekakomitean on hyväksyttävä, komissiolle olisi annettava toimivalta hyväksyä tällaiset muutokset unionin puolesta neuvoston nimittämän erityiskomitean kuulemisen jälkeen.

                  (6)

                  Kaikissa muissa tapauksissa sekakomiteassa unionin puolesta esitettävä kanta unionin toimivaltaan kuuluvien asioiden osalta olisi määritettävä tapauskohtaisesti Euroopan unionin toiminnasta tehdyn sopimuksen (SEUT) sovellettavien määräysten mukaisesti.

                  (7)

                  Koska sekä unioni että sen jäsenvaltiot ovat sopimuksen osapuolia, niiden tiivis yhteistyö on olennaista. Jotta varmistettaisiin, että yhteistyö on tiivistä ja ulkoinen edustus sekakomiteassa yhtenäinen, sekakomiteassa unionin ja sen jäsenvaltioiden puolesta unionin ja jäsenvaltioiden toimivaltaan kuuluvien asioiden osalta esitettävät kannat olisi sovitettava yhteen ennen jokaista sekakomitean kokousta, jossa tällaisia asioita käsitellään, sanotun kuitenkaan rajoittamatta perussopimusten ja etenkään Euroopan unionista tehdyn sopimuksen 16 artiklan 1 kohdan ja SEUT 218 artiklan 9 kohdan soveltamista.

                  (8)

                  Päätöksen 2006/682/EY 2 artiklassa on säännöksiä, jotka koskevat sekakomiteassa esitettävien kantojen vahvistamista sopimuksen väliaikaisen soveltamisen aikana. Näiden säännösten soveltamisen olisi päätyttävä ottaen huomioon unionin tuomioistuimen 28 päivänä huhtikuuta 2015 asiassa C-28/12, komissio v. neuvosto (3), antama tuomio.

                  (9)

                  Sopimus olisi hyväksyttävä,

            ON HYVÄKSYNYT TÄMÄN PÄÄTÖKSEN:
      1 artikla
      1.   Hyväksytään Euroopan yhteisön ja sen jäsenvaltioiden, Albanian tasavallan, Bosnia ja Hertsegovinan, Bulgarian tasavallan, entisen Jugoslavian tasavallan Makedonian, Islannin tasavallan, Kroatian tasavallan, Montenegron tasavallan, Norjan kuningaskunnan, Romanian, Serbian tasavallan ja Yhdistyneiden Kansakuntien väliaikaisen Kosovon-siviilioperaation monenvälinen sopimus Euroopan yhteisen ilmailualueen (ECAA) perustamisesta (4) unionin puolesta.
      2.   Neuvoston puheenjohtaja nimeää yhden tai useamman henkilön, jolla on oikeus tallettaa unionin puolesta sopimuksen 29 artiklan 2 kohdassa tarkoitettu hyväksymisasiakirja (5) sekä antaa seuraava ilmoitus:

                     ”1.

                     Lissabonin sopimuksen tultua voimaan 1 päivänä joulukuuta 2009 Euroopan unioni on korvannut Euroopan yhteisön, jonka seuraaja se on, ja käyttää mainitusta päivästä alkaen kaikkia Euroopan yhteisön oikeuksia ja ottaa vastatakseen kaikki Euroopan yhteisön velvoitteet. Sopimuksen tekstissä olevat viittaukset Euroopan yhteisöön on siten tilanteen mukaan ymmärrettävä viittauksiksi Euroopan unioniin.

                     2.

                     Bulgarian tasavallan, Romanian ja Kroatian tasavallan liityttyä unioniin niistä on tullut Euroopan unionin jäsenvaltioita, eivätkä ne sopimuksen 31 artiklan 2 kohdan mukaisesti näin ollen ole enää sen assosioituneita osapuolia.”

      2 artikla
      Komissio hyväksyy neuvoston nimittämää erityiskomiteaa kuultuaan unionin puolesta esitettävän kannan sopimuksen 17 artiklassa tarkoitettuihin sekakomitean päätöksiin, jotka koskevat ainoastaan unionin lainsäädännön sisällyttämistä sopimuksen liitteeseen I, mahdollisesti tarvittavin teknisin mukautuksin.
      3 artikla
      Päätöksen 2006/682/EY 2 artiklan soveltaminen päättyy päivänä, jona tämä päätös tulee voimaan.
      4 artikla
      Tämä päätös tulee voimaan päivänä, jona se hyväksytään.

         Tehty Luxemburgissa 9 päivänä lokakuuta 2017.

               Neuvoston puolesta

               Puheenjohtaja

            S. KIISLER

         (*1)  Tämä nimitys ei vaikuta asemaa koskeviin kantoihin, ja se on YK:n turvallisuusneuvoston päätöslauselman 1244 (1999) ja Kansainvälisen tuomioistuimen Kosovon itsenäisyysjulistuksesta antaman lausunnon mukainen.

         (1)  EUVL C 81 E, 15.3.2011, s. 5.

         (2)  Neuvoston ja neuvostossa kokoontuneiden Euroopan unionin jäsenvaltioiden hallitusten edustajien päätös 2006/682/EY, tehty 9 päivänä kesäkuuta 2006, Euroopan yhteisen ilmailualueen (ECAA) perustamista koskevan, Euroopan yhteisön ja sen jäsenvaltioiden, Albanian tasavallan, Bosnia ja Hertsegovinan, Bulgarian tasavallan, entisen Jugoslavian tasavallan Makedonian, Islannin tasavallan, Kroatian tasavallan, Montenegron tasavallan, Norjan kuningaskunnan, Romanian, Serbian tasavallan ja Yhdistyneiden Kansakuntien väliaikaisen Kosovon-siviilioperaation monenvälisen sopimuksen allekirjoittamisesta ja väliaikaisesta soveltamisesta (EUVL L 285, 16.10.2006, s. 1).

         (3)  ECLI:EU:C:2015:282.

         (4)  Sopimus on julkaistu Euroopan unionin virallisessa lehdessä (EUVL L 285, 16.10.2006, s. 3) yhdessä sen allekirjoittamista ja väliaikaista soveltamista koskevan päätöksen kanssa.

         (5)  Neuvoston pääsihteeristö julkaisee sopimuksen voimaantulopäivän Euroopan unionin virallisessa lehdessä.


title: Neuvoston päätös (EU) 2018/146, annettu 22 päivänä tammikuuta 2018, Euroopan yhteisön ja sen jäsenvaltioiden sekä Marokon kuningaskunnan välisen Euro–Välimeri-lentoliikennesopimuksen tekemisestä unionin puolesta

text:
               31.1.2018

               FI

               Euroopan unionin virallinen lehti

               L 26/4

         NEUVOSTON PÄÄTÖS (EU) 2018/146,
   annettu 22 päivänä tammikuuta 2018,
   Euroopan yhteisön ja sen jäsenvaltioiden sekä Marokon kuningaskunnan välisen Euro–Välimeri-lentoliikennesopimuksen tekemisestä unionin puolesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 100 artiklan 2 kohdan yhdessä sen 218 artiklan 6 kohdan a alakohdan kanssa,
   ottaa huomioon Euroopan komission ehdotuksen,
   ottaa huomioon Euroopan parlamentin hyväksynnän (1),
   sekä katsoo seuraavaa:

               (1)

               Komissio on neuvotellut unionin ja jäsenvaltioiden puolesta Marokon kuningaskunnan kanssa Euro–Välimeri-lentoliikennesopimuksen, jäljempänä ’sopimus’, komission valtuuttamisesta aloittamaan neuvottelut neuvoston päätöksen mukaisesti.

               (2)

               Sopimus allekirjoitettiin 12 päivänä joulukuuta 2006 neuvoston ja neuvostossa kokoontuneiden jäsenvaltioiden hallitusten edustajien päätöksen 2006/959/EY nojalla (2). Kaikki jäsenvaltiot Bulgariaa, Romaniaa ja Kroatiaa lukuun ottamatta ovat ratifioineet sopimuksen. Tarkoituksena on, että viimeksi mainitut jäsenvaltiot liittyvät sopimukseen liittymisasiakirjojensa 6 artiklan 2 kohdan mukaisesti.

               (3)

               Siltä osin kuin on kyse sopimuksen tiettyjen liitteiden muutoksista, jotka sopimuksen 22 artiklalla perustetun sekakomitean on hyväksyttävä, komissiolle olisi annettava toimivalta hyväksyä tällaiset muutokset unionin puolesta neuvoston nimittämän erityiskomitean kuulemisen jälkeen.

               (4)

               Kaikissa muissa tapauksissa sekakomiteassa unionin puolesta esitettävät kannat unionin toimivaltaan kuuluvien asioiden osalta olisi määritettävä tapauskohtaisesti Euroopan unionin toiminnasta tehdyn sopimuksen (SEUT) asiaan liittyvien määräysten mukaisesti.

               (5)

               Koska sekä unioni että sen jäsenvaltiot ovat sopimuksen osapuolia, niiden tiivis yhteistyö on erittäin tärkeää. Jotta varmistettaisiin, että yhteistyö on tiivistä ja ulkoinen edustus sekakomiteassa yhtenäinen, sekakomiteassa unionin ja sen jäsenvaltioiden puolesta unionin ja jäsenvaltioiden toimivaltaan kuuluvien asioiden osalta esitettävät kannat olisi sovitettava yhteen ennen jokaista sekakomitean kokousta, jossa tällaisia asioita käsitellään, sanotun kuitenkaan rajoittamatta perussopimusten ja etenkään Euroopan unionista tehdyn sopimuksen 16 artiklan 1 kohdan ja SEUT 218 artiklan 9 kohdan soveltamista.

               (6)

               Päätöksen 2006/959/EY 2–5 artiklassa on säännöksiä, jotka koskevat päätöksentekoa neuvostossa sopimuksessa esitetyistä eri seikoista, mukaan lukien sekakomiteassa esitettävien kantojen vahvistamisesta ja jäsenvaltioiden tiedonantovelvollisuudesta sopimuksen väliaikaisen soveltamisen aikana. Nämä säännökset eivät ole tarpeen tai niiden soveltaminen olisi keskeytettävä ottaen huomioon unionin tuomioistuimen 28 päivänä huhtikuuta 2015 asiassa C-28/12, komissio vs. neuvosto (3), antama tuomio. Näin ollen on asianmukaista, että kaikkien näiden säännösten soveltaminen päättyy sinä päivänä, jona tämä päätös tulee voimaan,

               (7)

               Sopimus olisi hyväksyttävä,

         ON HYVÄKSYNYT TÄMÄN PÄÄTÖKSEN:
   1 artikla
   1.   Hyväksytään Euroopan yhteisön ja sen jäsenvaltioiden sekä Marokon kuningaskunnan välinen Euro–Välimeri-lentoliikennesopimus (4) unionin puolesta.
   2.   Neuvoston puheenjohtaja valtuutetaan nimeämään yksi tai useampi henkilö, jolla on oikeus toimittaa Marokon kuningaskunnalle sopimuksen 30 artiklassa määrätyt diplomaattinootit sekä antaa seuraava ilmoitus (5):

      ”Lissabonin sopimuksen tultua voimaan 1 päivänä joulukuuta 2009 Euroopan unioni on korvannut Euroopan yhteisön, jonka seuraaja se on, ja käyttää mainitusta päivästä alkaen kaikkia Euroopan yhteisön oikeuksia ja ottaa vastatakseen kaikki Euroopan yhteisön velvoitteet. Sopimuksessa olevat viittaukset ”Euroopan yhteisöön” on siten tilanteen mukaan ymmärrettävä viittauksiksi ”Euroopan unioniin”.”

   2 artikla
   Komissio hyväksyy sopimuksen 22 artiklalla perustetussa sekakomiteassa esitettävän unionin kannan siltä osin kuin on kyse sopimuksen liitteiden muutoksista, liitettä I (Sovitut lentoliikennepalvelut ja määrätyt reitit) ja liitettä IV (Siirtymämääräykset) lukuun ottamatta, kuultuaan ensin neuvoston nimeämää erityiskomiteaa.
   3 artikla
   Päätöksen 2006/959/EY 2–5 artiklan soveltaminen päättyy päivänä, jona tämä päätös tulee voimaan.
   4 artikla
   Tämä päätös tulee voimaan päivänä, jona se hyväksytään.

      Tehty Brysselissä 22 päivänä tammikuuta 2018.

            Neuvoston puolesta

            Puheenjohtaja

         F. MOGHERINI

      (1)  EUVL C 81 E, 15.3.2011, s. 5.

      (2)  Neuvoston ja neuvostossa kokoontuneiden Euroopan unionin jäsenvaltioiden hallitusten edustajien päätös 2006/959/EY, tehty 4 päivänä joulukuuta 2006, Euroopan yhteisön ja sen jäsenvaltioiden sekä Marokon kuningaskunnan välisen Euro–Välimeri-lentoliikennesopimuksen allekirjoittamisesta ja väliaikaisesta soveltamisesta (EUVL L 386, 29.12.2006, s. 55).

      (3)  ECLI:EU:C:2015:282.

      (4)  Sopimuksen teksti on julkaistu Euroopan unionin virallisessa lehdessä (EUVL L 386, 29.12.2006, s. 57) yhdessä sen allekirjoittamista ja väliaikaista soveltamista koskevan päätöksen kanssa.

      (5)  Neuvoston pääsihteeristö julkaisee sopimuksen voimaantulopäivän Euroopan unionin virallisessa lehdessä.


title: Neuvoston päätös (EU) 2018/152, annettu 29 päivänä tammikuuta 2018, alueiden komitean yhden varajäsenen, jota Saksan liittotasavalta on ehdottanut, nimeämisestä

text:
               31.1.2018

               FI

               Euroopan unionin virallinen lehti

               L 26/52

         NEUVOSTON PÄÄTÖS (EU) 2018/152,
   annettu 29 päivänä tammikuuta 2018,
   alueiden komitean yhden varajäsenen, jota Saksan liittotasavalta on ehdottanut, nimeämisestä
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 305 artiklan,
   ottaa huomioon Saksan hallituksen ehdotuksen,
   sekä katsoo seuraavaa:

               (1)

               Neuvosto hyväksyi 26 päivänä tammikuuta 2015, 5 päivänä helmikuuta 2015 ja 23 päivänä kesäkuuta 2015 päätökset (EU) 2015/116 (1), (EU) 2015/190 (2) ja (EU) 2015/994 (3) alueiden komitean jäsenten ja varajäsenten nimeämisestä 26 päivänä tammikuuta 2015 alkavaksi ja 25 päivänä tammikuuta 2020 päättyväksi kaudeksi.

               (2)

               Yksi alueiden komitean varajäsenen paikka on vapautunut Anke SPOORENDONKin toimikauden päätyttyä,

         ON HYVÄKSYNYT TÄMÄN PÄÄTÖKSEN:
   1 artikla
   Nimetään seuraava henkilö alueiden komitean varajäseneksi jäljellä olevaksi toimikaudeksi eli 25 päivään tammikuuta 2020:

               —

               Sabine SÜTTERLIN-WAACK, Ministerin für Justiz, Europa, Verbraucherschutz und Gleichstellung des Landes Schleswig-Holstein.

         2 artikla
   Tämä päätös tulee voimaan päivänä, jona se hyväksytään.

      Tehty Brysselissä 29 päivänä tammikuuta 2018.

            Neuvoston puolesta

            Puheenjohtaja

         R. PORODZANOV

      (1)  Neuvoston päätös (EU) 2015/116, annettu 26 päivänä tammikuuta 2015, alueiden komitean jäsenten ja varajäsenten nimeämisestä 26 päivän tammikuuta 2015 ja 25 päivän tammikuuta 2020 väliseksi kaudeksi (EUVL L 20, 27.1.2015, s. 42).

      (2)  Neuvoston päätös (EU) 2015/190, annettu 5 päivänä helmikuuta 2015, alueiden komitean jäsenten ja varajäsenten nimeämisestä 26 päivänä tammikuuta 2015 alkavaksi ja 25 päivänä tammikuuta 2020 päättyväksi kaudeksi (EUVL L 31, 7.2.2015, s. 25).

      (3)  Neuvoston päätös (EU) 2015/994, annettu 23 päivänä kesäkuuta 2015, alueiden komitean jäsenten ja varajäsenten nimeämisestä 26 päivänä tammikuuta 2015 alkavaksi ja 25 päivänä tammikuuta 2020 päättyväksi kaudeksi (EUVL L 159, 25.6.2015, s. 70).